Firestarter (שיר של הפרודיג'י)

Firestarter הוא שיר של להקת "הפרודיג'י" הבריטית. השיר יצא לאור ב-18 במרץ 1996 כסינגל הראשון מתוך האלבום השלישי של הלהקה "The Fat of the Land". השיר הוא השיר הראשון של הלהקה שהגיע למקום הראשון במצעד הסינגלים הבריטי, מקום בו שהה שלושה שבועות. הסגנון המוזיקלי של השיר משלב בין מוזיקה אלקטרונית עם אינדסטריאל מטאל ופאנק רוק. זה השיר הראשון בו קית' פלינט משמש כסולן. לקראת האלבום השלישי חיפש האולט כיוון מוזיקלי חדש וערך ניסויים רבים בסאונד של גיטרות. בשיר מסומפל סאונד הגיטרה מתוך השיר "S.O.S" של להקת "The Breeders", שגם קיבלה קרדיט ככותבי השיר. האולט סימפל את סאונד התופים מהשיר "Devotion" של להקת "Ten City", שיצא בשנת 1989 וקולות רקע מהשיר "Close (to the Edit)" של להקת "Art of Noise" שיצא בשנת 1984. השיר הוקלט בתחילה כקטע אינסטרומנטלי, אך האולט חש שחסר מרכיב נוסף בשיר. קית' פלינט הציע שישיר, אף על פי שלא היה לו ניסיון בשירה. פלינט עצמו חשש לתוצאה בשל המבטא שלו, אך החליט לנסות לשיר בכל זאת. הוידאו קליפ לשיר הוא, למעשה, הגרסה השנייה שצולמה לשיר. בתחילה צילמה הלהקה קליפ בעלות של 100,000 ליש"ט, אך החליטה לגנוז אותו לאחר שלא הייתה מרוצה מהתוצאה. הדבר השאיר תקציב של 20,000 ליש"ט בלבד לצילום הגרסה השנייה. הקליפ הופק על ידי וולטר שטרן וצולם בתחנה נטושה של הרכבת התחתית של לונדון. הקלפי צולם בשחור–לבן על מנת לחסוך בעלויות. בקליפ הציג פלינט את מראה חדש, שהפך למזוהה עימו בהמשך. איפור כהה מתחת לעיניים, תספורת "קרני שטן" עם שיער צבוע בסגול זרחני ונזם בולט באף. במהלך הצילומים לבש חולצה עם סמל הכוכבים ופסים, המסמלים את דגל ארצות הברית, חולצה שנרכשה על ידי פלינט תמורת 5 ליש"ט בחנות יד שנייה בשוק קמדן בדרך לצילומי הקליפ. הסינגל יצא לאור במרץ 1996 ונאסר להשמעה בתחנות הרדיו בבריטניה. למרות זאת השיר הגיע ישירות למקום הראשון במצעד הסינגלים הבריטי. הלהקה הוזמנה להופיע בתוכנית "Top of the Pops" (אנ') ברשת BBC, אך סירבה. במקום זאת שודר הקליפ. בעקבות השידור הגיעו לתחנה תלונות רבות של הורים בטענה כי המראה של פלינט מפחיד ילדים. בעקבות כך אסרה BBC על שידור הקליפ. הסערה סביב השיר הקנתה לו פרסום והוא נשאר במקום הראשון במשך שבועיים נוספים ובשבוע הרביעי ירד למקום השלישי. השיר הגיע למקום הראשון גם בהונגריה, נורווגיה, פינלנד וצ'כיה. במרץ 2019, לאחר מותו של פלינט, מעריצי הלהקה יצאו ביוזמה דרך הרשתות החברתיות להחזרת השיר למצעדים באמצעות רכישה של הסינגל. השיר נכנס למקום ה-57 במצעד הסינגלים הבריטי ולמקום ה-13 במצעד שירי הדאנס/אלקטרוניקה של המגזין בילבורד. בתוכנית הסאטירה "היהודים באים", נעשתה פרודיה על השיר בביצועו של דוד בן-גוריון (עידו מוסרי). מידע על היצירה "Firestarter" באתר מיוזיק בריינז גרסאות נוספות ל"Firestarter" באתר SecondHandSongs Firestarter, בביצוע הפרודיג'י, סרטון באתר יוטיוב Keith Flint death: The story behind 'Firestarter' – The Prodigy's first number one and their most famous song, The Independent, 4 March 2019 From the archive: March 1996, NME meets Keith Flint on the ‘Firestarter’ set – and witnesses the birth of an icon, NME, 17 September 2019 How much did Keith Flint pay for that iconic Firestarter jumper?, Radox.co.uk, 13 April 2020 The Prodigy “Firestarter”, insomniac.com, 7 September 2017 שגיא בן נון‏, סולן להקת הפרודיג'י, קית' פלינט, התאבד בגיל 49: "היה פורץ דרך", באתר וואלה, 4 במרץ 2020 Official Singles Chart Update Top 100, 11 March 2019 - 17 March 2019 The Prodigy Return to Billboard's Charts After Keith Flint's Death, Billabord, 31 March 2019 מידע על Firestarter, באתר המצעד האוסטרי, ארכיון מידע על Firestarter, באתר המצעד הגרמני מידע על Firestarter, באתר מצעד דנמרק מידע על Firestarter, באתר המצעד הנורווגי מידע על Firestarter, באתר המצעד של ניו זילנד מידע על Firestarter, באתר המצעד הפיני מידע על Firestarter, באתר המצעד השוודי